طاوية
طاوية (ب الشينوية : 道教) و هو دين و لا فلسفة جاية من الشينوا و كتأكد على انك خصك تعيش ديما و تندامج مع " طاو " و هاد دين ولا لفلسفة تأسسات على يد لفيلسوف شينوي " لاوزي "

اصل سمية 
اصل نتاع سمية جاي من كلمة نتاع " طاو" كتعني " طريق " و كلمة نتاع طاو هو واحد لمفهوم لي منتشر ف لمدارس شينوية تقليدية و لي كيحاول يشرح لمضمون و نمط و طريقة و لمصدر ديال اي حاجة كاينة فالحياة

لمعتقدات نتاع طاويين 
طاويين عندهم بزاف نتاع لمعتقدات و كاين منها :

 طاوية ديانة لي هي إحادية يعني انها كتأمن انه هاد لكون جا من مادة وحدة و ما كاينش اختلاف ف مصدر كل حاجة ! او اختلاف ف لمادة.
 كاين واحد نوع نتا ترتيب طبقي ف طاوية حيتاش كاين واحد الحاجة كتسمى " لمعلمين تلاتة نقيين " و هاد لمعلمين تلاتة هوما بمتابة نتاع الألهة و كيتعتبر لاوزي واحد من لمعلمين تلاتة بينما جوج لوخرين ما معروفينش و شكل ديالهم غير معروف بحال " طاو "
 طاو ما عندوش شي شكل معين هو كنظن كيان او حاجة غير مرئية و ما طاويين ما عندهمش تصور انها كتشبه لبشر !
 احترام ناس لي ساهمو ف تطوير لفلسفة و دين طاوي.
 و كاين واحد نقطة و لي هي ف طاوية منين كتقال عبارة نتاع " الاندماج مع طاو " ولا " لعيش مع طاو " ماشي ضروري يكون الاندماج ب روح ! بل يقدر حاجة اخرى لي غير معروفة ماشي بحال سيخية و لهندوسية لي كيأكدو ان الاندماج غا يكون بروح.

لكتاب لمقدس ف طاوية 
لكتاب نتاع طاو تي تشينݣ هو لي كتاب لمقدس ف طاوية و كيقولو انه لي كتبو هو لاوزي ف لقرن رابع قبل لميلاد واخا هادشي غير مؤكد 100٪ انه هو لي كتبو.

طقوس ف طاوية 
طقوس نتاع طاوية كتيرة بزاف و من ابرز طقوس لي كاينة هي لمهرجانات شعبية شينوية لي فيها لموسيقى تقليدية و كاين شطحات كتيرة بحال " شطحة سبع و تنين " و كاين حتى رياضة نتاع لكونݣفو و كاين بعض طقوس لي ممنوعة ف طاوية بحال دبيحة نتاع لحيوانات و تقديم ديالها بحال قربان لألهة و لا طاو

ديموگرافيا نتاع طاوية 

كيوصل عدد أتباع نتاع طاوية لشي 12 مليون واحد متوزعين بزاف ف شينوا و طايوان و كاينين حتى ف ڤييطنام و جاپون و شكلات طاوية تاريخ ديني و فلسفي كبير لبزاف نتاع دول ف شرق نتاع اسيا.

عيون لكلام 

دين
مقالات فيها مصدر و 3000 بايت